cyanic-selkie/wikianc huggingface dataset:
Dick Christy
Christy ble valgt av Green Bay Packers i tredje runde av NFL Draft i 1958 (#27 totalt). Etter å ha pådratt seg en skade i Colleg All-Star-kampen i midten av august ble han byttet til Pittsburgh Steelers før sesongstart. Han spilte senere i den nye American Football League. Christy var en AFL All-Star for New York Titans (senere Jets) i 1962. Jets kuttet ham i september 1964. I mars 1966 ble han den første spilleren signert av Wilmington Clippers i Atlantic Coast Football League.
Christy døde i en bilulykke i 1966, 30 år gammel. Han ble inkludert i ACC Silver Anniversary Team i 1978. NC State opprettet en Dick Christy Award som hedrer de beste spillerne i kamper mot Sør-Carolina. I 2016 bel Christy innlemmet i NC State Athletic Hall of Fame.
Genij
Genij (originaltittel: Гений) er en sovjetisk film fra 1991, regissert av Viktor Sergejev.
Handling
1991 i St. Petersburg, i løpet av de siste dagene av Sovjetunionen. Eier for en butikk, Sergei Nenashev, tjener ikke bare penger med butikken sin - men også med svindel. Imidlertid fungerer han som en slags Robin Hood: ofrene for svindelen hans er ofte myndighetspersoner og andre, ofte mye farligere kjeltringer enn ham selv. For en tid siden var Nenashev ansatt ved en hemmelig forskningsinstitusjon, hvor han forfattet en rekke tekniske nyvinninger.
Politiets forsøk på å arrestere Nenashev blir forhindret: hver gang finner Sergei på en genial måte for å overliste politiet. Nenashev har også tenåringsdatter fra sitt første ekteskap, men etter skilsmissen har han vært på egen hånd. Men en dag møter Sergei en vakker ung kvinne, Nastya, som kommer fra en enkel arbeider-familie. Et lengre bekjentskap med Nenashev forsikrer Nastya om at Sergei oppriktig elsker henne, selv om foreldrene hennes er skeptiske til ham.
Kostya, Nenashevs assistent, får problemer på grunn av noen kriminelle aserbajdsjanerne, og deres mafia-sjef Gilya. Han beordrer Nenashev å betale en enorm sum penger, og tar Sergeis datter som gissel. Etter å ha solgt all eiendommen og tatt opp gjeld, samler Nenashev inn det nødvendige beløpet. Men Gilya krever enda mer penger, denne gangen i utenlandsk valuta. I tillegg tl å holde Nenashevs datter som gissel, kidnapper mafiaen også Nastya - for å sørge for at han gjør som han får beskjed om.
Mazyar Keshvari
Mazyar Keshvari (født 5. mars 1981) er en norsk tidligere politiker (FrP). Fra 2013 til 2018 (permisjon 2018–2020) var han fast møtende vararepresentant på Stortinget, som vara for statsråd Siv Jensen som representerte Oslo. Han var Fremskrittspartiets innvandringspolitiske talsmann, og engasjerte seg for å stoppe alt mottak av asylsøkere, og å sende straffedømte utlendinger ut av Norge.
I 2018 ble han siktet for grovt bedrageri mot Stortinget, og meldte seg ut av Fremskrittspartiet etter at han formelt ble tiltalt i saken i 2019. Han fikk permisjon fra Stortinget fra 2018 og Carl I. Hagen møtte dermed i stedet som vara for Jensen. Keshvari mottok lønn som vararepresentant til Stortinget med permisjon, fra 2018 til 2020. I oktober 2020 ble han dømt til 11 måneders fengsel for grovt bedrageri.
Siv Jensen vendte tilbake til sitt stortingsmandat i 2020, og Hagens og Keshvaris status som møtende vararepresentanter ble dermed avsluttet.
Bakgrunn og virke
Keshvari kom til Norge som flyktning i 1986. Han har en bachelorgrad i informasjon og samfunnskontakt fra BI. Han har tidligere vært byrådssekretær for velferd og sosiale tjenester samt kommunikasjonsrådgiver for Frps gruppe på Stortinget. Han har også vært leder i Oslo FpU, formann i Groruddalen FpU og redaktør for FpU-bladet Fri Kapitalisme.
Keshvari var medlem av Oslo bystyre fra 2007 og har vært leder av bystyrets helse- og sosialkomité. Videre har han vært nestleder i Oslo Fremskrittspartiets bystyregruppe samt vararepresentant til Stortinget fra 2005, innvalgt for Oslo.
Som politiker engasjerte han seg i spørsmål knyttet til innvandring og integrasjonsproblemer. Blant annet hevdet han at integreringen i Oslo var feilslått, og at man i Oslo begynte å få klasseskiller basert på etnisk opprinnelse. Keshvari gikk også hardt ut mot kjønnslemlestelse, og kritiserte regjeringen Stoltenberg for å være handlingslammet overfor overgrep mot innvandrerjenter. Da han våren 2015 fremmet forslag om å stoppe alt mottak av asylsøkere, møtte han massiv kritikk, og det ble påpekt at det var et paradoks at Keshvari selv hadde kommet til Norge som flyktning.
Keshvari ble fast medlem av Oslo bystyres forretningsutvalg etter Henning Holstads uttreden fra utvalget. Han møtte for første gang på Stortinget i 2011 som vara for Siv Jensen. Som stortingsrepresentant var han en periode innvandringspolitisk talsmann for FrP, og han markerte seg som forkjemper for å sende straffedømte utlendinger ut av Norge.
Grovt bedrageri
I oktober 2018 gjennomgikk Aftenposten Keshvaris reiseregninger til Stortinget og avdekket at han hadde fått utbetalt penger for utgifter som enten ikke var dokumenterte, eller for reiser som ikke hadde funnet sted. Keshvari innrømmet senere at han har levert falske reiseregninger til Stortinget for 450,000 kroner. Som en følge av avsløringen trakk Keshvari seg som leder for Oslo Fremskrittsparti. 18. oktober 2018 ble han politianmeldt av Stortingets administrasjon for «mulig misbruk av Stortingets ordning for reisegodtgjørelse».
Keshvari ble siktet og tiltalt for grovt bedrageri. Straffesaken gikk som en tilståelsesak i oktober 2019, og påtalemyndigheten ba da om at stortingsrepresentanen fikk 18 måneders fengsel. Samme dag som rettssaken startet, kunngjorde Keshvari at han meldte seg ut av Fremskrittspartiet. Keshvari ble 25. oktober 2019 dømt til syv måneders fengsel. Påtalemyndigheten anket dommen til lagmannsretten. I februar 2020 søkte Keshvari Stortinget om etterlønn, men søknaden ble avslått av presidentskapet.
I juli 2020 besluttet Høyesteretts ankeutvalg at påtalemyndighetens anke over straffeutmålingen skal tas til behandling. I oktober 2020 ble Keshvari dømt til elleve måneders fengsel.
VM i landeveissykling 2022 – Kvinnenes temporitt
VM i landeveissykling 2022 – Kvinnenes temporitt ble arrangert 18. september 2022 i Wollongong i Australia.
Mazyar Keshvari
Våpentrusler
4. februar 2019 ble det kjent at Keshvari hadde blitt arrestert helgen før, siktet for grove trusler med våpen. Politiet foretok våpenbeslag hos Keshvari, og ifølge media ble han ilagt besøksforbud mot fornærmede, og ifølge VG skulle det «ha vært alkohol og rus inne i bildet.»
VM i landeveissykling 2022 – Kvinnenes temporitt
Ellen van Dijk vant.
Mazyar Keshvari
Våpentrusler
I desember 2020 ble Keshvari dømt til fengsel i fire måneder for våpentrusler mot eks-samboeren.
VM i landeveissykling 2022 – Kvinnenes temporitt
Vittoria Guazzini var best i U23-klassen.
Karl Friedrich Bøbert
Carl Friedrich Bøbert (også skrevet Karl Friedrich Bøbert eller Karl Friederich Bøbert (Bøbert kan også skrives Böbert, men ble skrevet med norsk ø i Norge); født 19. januar 1804 i Hettstedt i Tyskland, død 11. januar 1869 i Kongsberg) var en tyskfødt norsk bergverksingeniør og politiker. Han kom til Norge som bergmester ved Blaafarveværket i 1827 og var sølvverksdirektør fra 1840 til 1869. Han var også ordfører i Kongsberg og stortingsrepresentant.
Karriere
Bøbert var sønn av Karl Wilhelm Bøbert, som var bergmester i Mansfeld. Etter fullført skolegang ble han bergmann i 1821 og studerte bergverksvitenskaper under sin far og bergassessor v. Busse. Han fortsatte studiene på bergskolen i Clausthal, Universitetet i Halle, Bergakademiet i Freiberg og på studiereiser til forskjellige bergverk.
I begynnelsen av august 1827 flyttet han til Norge, etter at han hadde blitt ansatt som bergmester ved Blaafarveværket av verkets leder Benjamin Wegner. Som bergmester var han leder for gruvevirksomheten og inngikk i direksjonen sammen med sin sjef, overdirektør Wegner, og en sidestilt direktør, hytteinspektør Friedrich Roscher, som ledet foredlingsvirksomheten og produksjonen av blåfarve. Som en av de tre sentrale personene i ledelsen hadde han en viktig rolle i utviklingen av Blaafarveværket som Norges største industribedrift og verdens ledende koboltprodusent i første halvdel av 1800-tallet.
Bøbert sluttet ble Blaafarveværket i 1840, da han ble utnevnt til førstedirektør ved Kongsberg Sølvverk, en stilling han innehadde til sin død.
Bøbert var ordfører i Kongsberg i 1852 og 1854, og stortingsrepresentant fra 1865 til 1867.
Han var gift med Elisabeth Magdalene Abel, datter av presten og stortingsmannen Søren Georg Abel og søster av matematikeren Niels Henrik Abel. Sammen hadde de datteren Thekla Bøbert, som var gift med statsråd Jacob Otto Lange.
Ryssebotnrana
Ryssebotnrana er et fjell mellom Laugadalen og Ryssebotn i Sogndal kommune, øst for Fjærlandsfjorden i Vestland fylke. Toppen lugger 1604 meter over havet. Tidligere var toppen dekket av Gunvordalsbreen, som da også har vært brukt som navn på toppen.
Piper PA-36 Pawnee Brave
Piper PA-36 Pawnee Brave er et amerikansk en-seters landbruksfly utviklet og produsert av Piper Aircraft Corporation. Prototypen fløy i 1957 og flyet var i salg i 1959. Pawnee Brave er et resultat av erfaringene med produksjonen av PA-25 Pawnee og ble introdusert i 1971 som Pawnee II, men er større og må regnes som en ny flytype. PA-36 Pawnee Brave ble produsert fram til 1982.
Den første serien kom i salg i 1971 under betegnelsen PA-36-285 og var utstyrt med en Continental O-285 flymotor på 285 hk. Pawnee Brave 300 hadde en Lycoming IO-540 motor på 300 hk, Pawnee Brave 375 en Lycoming IO-720 på 375 hk og Pawnee Brave 400 en Lycoming IO-720 på 400 hk.
Claire Carver-Dias
Claire Rhiannon Carver-Dias (født 19. mai 1977 i Burlington i Ontario) er en canadisk synkronsvømmer som deltok i de olympiske leker 2000 i Sydney.
Carver-Dias vant en olympisk bronsemedalje i synkronsvømming under Sommer-OL 1996 i Atlanta. Hun var med på det canadiske laget som kom på tredjeplass i lagkonkurransen bak Russland og Japan. De andre på laget var Lyne Beaumont, Erin Chan, Cathrine Garceau, Fanny Létourneau, Kristin Normand, Jacinthe Taillon, Reidun Tatham og Jessica Chase.
Stefan Jon Sigurgeirsson
Stefan Jon Sigurgeirsson (født 19. mai 1989) er en islandsk alpinist.
Han debuterte i verdenscupen i alpint 26. januar 2010, men han har ikke klart å plassere seg blant de 30 beste i noe verdenscuprenn.
Sigurgeirsson deltok for Island under Vinter-OL 2010 og oppnådde en 45.-plass i super-G som beste resultat. Dette var sisteplass av de løperne som fullførte.
Junior-VM i håndball for menn 2009
Junior-VM i håndball for menn 2009 ble arrangert i Egypt i 2009.
Michael Holt
Michael Holt (født 7. august 1978 i Nottingham) er en engelsk snookerspiller.
Holt har tre ganger kommet til kvartfinale i en rankingturnering, blant annet i UK Championship og Grand Prix. I verdensmesterskapet i snooker i 2005 slo han sin gode venn Paul Hunter, som da nylig var diagnostisert med kreft, i første runde. I andre runde møtte han den flerfoldige verdensmesteren Steve Davis, og tapte 13–10 etter å ha ledet 8–2. Før denne turneringen brukte han eBay til å auksjonere bort sponsorplassen på vesten han skulle bruke i turneringen. Auksjonen ble vunnet av «Cabaret», et utested i Nottingham.
Han kvalifiserte seg nesten til verdensmesterskapet i 2004, han ledet 9–5 mot Anthony Hamilton i den siste kvalifiseringskampen. Før han tapte de neste fem partiene og dermed kampen. Holt kvalifiserte seg for turneringen i 2006, men tapte 10–8 i første runde mot Peter Ebdon, som til slutt ble nummer to i turneringen. Etter kampen fikk han applaus av Ebdon på grunn av prestasjonen han gjorde i kampen.
I tidligere kamper har Holt blitt fradømt partier på grunn av banning og er også kjent for at han gav opp det avgjørende partiet (på stillingen 4–4) i en kamp i China Open i 2005 mot Joe Perry. Han skal også en gang i sinne ha slått neven i bordet så hardt at han knakk en knoke.
Viser i ro og mak
Viser i ro og mak er et norsk album med Louis Jacoby. Albumets betegnelse var RCA Victor YNPL 1-708. Det ble utgitt i 1974.
Svein Tore Samdal
Svein Tore Samdal (født 31. mars 1971) er en norsk bankdirektør og tidligere langrennstrener.
Samdal ble juniorverdensmester i langrenn på 4 × 10 km stafett i Reit im Winkl i 1991. Odd-Bjørn Hjelmeset, Anders Eide og Thomas Alsgaard gikk de tre andre etappene.
Han var norsk landslagstrener i langrenn for kvinner fra 2001 til 2006. Han startet sin landslagskarriere i januar 2001, rett før VM i Lahtis i 2001, og avsluttet med OL i Torino.
I sesongen 2007/2008 var han personlig trener for Marit Bjørgen. Han har også vært ekspertkommentator i TV 2s langløpssatsing.
Fanny Létourneau
Fanny Létourneau (født 24. juni 1979 i Québec) er en canadisk synkronsvømmer som deltok i de olympiske leker 2000 i Sydney og 2004 i Athen.
Létourneau vant en olympisk bronsemedalje i synkronsvømming under Sommer-OL 1996 i Atlanta. Hun var med på det canadiske laget som kom på tredjeplass i lagkonkurransen bak Russland og Japan. De andre på laget var Claire Carver-Dias, Erin Chan, Cathrine Garceau, Lyne Beaumont, Kristin Normand, Jacinthe Taillon, Reidun Tatham og Jessica Chase.
Izydi!
Izydi! (originaltittel: Изыди!) er en sovjetisk film fra 1991, regissert av Dmitrij Astrakhan.
Ranger Baker
Baker var en prøvesprengning av en atombombe utført av USA under Operation Ranger. Detonasjonen ble utført på Frenchman Flat i Nevada 28. januar 1951. Bomben var på 8 kilotonn (33,5 terajoule.)
Kenneth Slotterøy Elvebakk
Kenneth Slotterøy Elvebakk (født 11. oktober 1966) er en norsk filmregissør fra Hemnesberget, bosatt i Oslo. Elvebakk har vunnet flere internasjonale filmpriser for sine dokumentarfilmer.
Bakgrunn
I til sammen fem år jobbet han for NRK, blant annet i Barne- og ungdomsavdelingen, Kulturavdelingen, Faktaavdelingen, Aktivum og Østlandssendingen. Før det jobbet han med produksjon av reklamefilm, for blant andre Leo Burnett. Elvebakk var produksjonleder på spillefilmen Pust på meg for selskapet Norsk Film. Han har også jobbet mye med research for andre regissører, som kinofilmen og TV-serien Alt for Norge, produsert av filmselskapet Motlys for TV 2, og kinodokumentaren Ungdommens råskap, produsert av Speranza Film og regissert av Margreth Olin.
Dokumentarfilmen Ballettguttene, om tre gutter ved Den norske ballettskole, ble produsert av Indie Film for NRK, vist på kino i 8 land og solgt til over 20 land. En utvidet versjon av filmen hadde kinopremiere i London 9. september 2014, og er vist på over 50 internasjonale filmfestivaler. Dokumentarfilmen Hei Verden hadde premiere på filmfestivalen Oslo Pix 31. mai 2021, der filmen vant publikumsprisen for beste film, og internasjonal premiere på Cinekid, der filmen deltok i kategorien "beste barnefilm". Både Hei Verden og Ballettguttene har vunnet flere internasjonale filmpriser.
Derek Urwin
Derek W. Urwin er en britisk statsviter. Han var dosent ved Sosiologisk institutt ved Universitetet i Bergen fra 1972 til 1980. Deretter ble han professor ved University of Warwick i England. Senere ble han professor ved University of Aberdeen inntil han gikk av med pensjon.
Urwin samarbeidet tett med Stein Rokkan, og utgav sammen med ham bøkene The Politics of territorial identity: Studies in European regionalism (1982) og Economy, territory, identity: Politics of West European peripheries (1983). Han har også vært redaktør for en samlet, engelskspråklig utgave av Rokkans sentrale arbeider og teorier i boken ''State Formation, Nation Building, and Mass Politics in Europe. The theory of Stein Rokkan'' (1999), med Peter Flora og Stein Kuhnle som medredaktører.
Urwin har også forsket på europeisk integrasjon og har utgitt en rekke bøker om emnet, inkludert det historiske oversiktsverkene Western Europe Since 1945 (1968) og A Political History of Western Europe Since 1945 (1997).
Derek Urwin holdt i 1997 Stein Rokkan-forelesningen ved Universitetet i Bergen.
Stephanocrates dohertyi
Stephanocrates dohertyi er en bille som hører til gruppen gullbasser (Cetoniinae) i gruppen skarabider (Scarabaeoidea).
Levevis
Arten lever forholdsvis høyt over havet og larvene trenger nokså kjølige temperaturer (rundt 20 °C) for å utvikle seg.
Systematisk oversikt
Slekten blir noen ganger plassert som en undergruppe i slekten Compsocephalus.
Dansk mesterskap i troppsgymnastikk for junior 2013
Dansk mesterskap i troppsgymnastikk for junior 2013 i TeamGym ble arrangert 20. - 21. april 2013, i Arena Nord i Frederikshavn i Danmark.
I Danmark er juniorklassen for aldersgruppen 13-15 år, mens ynglingeklassen er 15-18 år. Fra 2014 slås disse to klassene sammen til én juniorklasse, slik som i Norge.
Konkurranseformen TeamGym betyr at man konkurrerer sammenlagt i frittstående, tumbling og trampett.
Mix
Medaljevinnere:
På de neste plassene kom GF Køge Bugt 16, Høng GF 2, Starup U & IF 2 og Farum Gymnastikforening 2.
Herrer
Medaljevinnere:
På de neste plassene kom Starup U & IF 1, Taastrup GF 1 og Ringsted IF - Gymnastik 8.
Kvinner
Medaljevinnere:
På de neste plassene kom Bolbro Gymnasterne 2, Gladsaxe IF 11, Greve Gymnastik og Trampolin 5, TeamGym Aarhus 2 og Herlufsholm GF 1.
Måleenhet
Størrelsen av enhver målbar egenskap kan angis som et produkt av et måltall og en måleenhet. Hvis en person er 182 cm høy, er 182 måltallet og cm måleenheten for lengde. I dette og lignende tilfeller kaller man måleenheten for «benevningen» som benyttes for denne størrelsen eller dens dimensjon.
En måleenhet for lengde kan for eksempel være en meter eller en nautisk mil og er eksempel på basisenheter eller grunnenheter for måling av lengder. De kan benyttes til å konstruere nye enheter for areal eller volum. Størrelsen av et areal kan finnes ved å måle hvor mange små kvadrat det inneholder. Hvis lengden av siden i et kvadrat angis i meter m, vil det ha et areal som er et visst antall kvadratmeter m2. Dette er derfor en mulig måleenhet for areal. I andre sammenhenger er det mer praktisk å benytte ar = 100 m2 eller mål = 1000 m2.
Ved å bestemme et visst antall grunnenheter, har man etablert et enhetssystem. Ett av de første eksempel på dette var CGS-systemet hvor man måler lengder i cm, masser i gram g og tidsintervall i sekunder. I dag bruker man stort sett overalt det lignende SI-systemet basert på grunnenhetene meter m, kilogram kg, sekund s og i tillegg ampere A for elektrisk strøm.
Før innføringen av metersystemet ble påbegynt i Norge i 1875, fantes det en rekke ulike norske måleenheter. Det finnes også mange uoffisielle måleenheter. Eksempelvis gamle nordiske lengdemål brukes fortsatt i dagliglivet, skjønt flere av dem mangler en nøyaktig definisjon. I dag er dette arbeidet internasjonalisert og er overlatt til det internasjonale byrå for mål og vekt.
Sammensatte enheter
I dagliglivet kan vi ikke uten videre sammenligne et tidsintervall T med en viss lengde L. Man sier de har forskjellige dimensjoner og hver av dem må uttrykkes ved forskjellige måleenheter. Hvilke man velger, er opp til den som vil foreta en måling. For eksempel vil definisjonen av hastighet gi opphav til en ny dimensjon som man skriver som L/T eller LT-1. Avhengig av enhetene som man benytter for disse to størrelsene, vil da hastigheten kunne uttrykkes i sammensatte enheter som m/s eller km/h. Kun størrelser med samme dimensjon kan sammenlignes. Alle naturlover uttrykkes ved matematiske ligninger der hver side i ligningen må ha samme dimensjon. Dette kan benyttes ved dimensjonsanalyse i all naturvitenskap.
Ved multiplikasjon eller divisjon av fysiske størrelser vil enhetene som inngår i produktet opptre som faktorer. For eksempel følger enheten for kraft fra Newtons andre lov som sier at den har dimensjon masse multiplisert med akselerasjon. Hvis masse har dimensjon M, vil derfor kraft ha dimensjonen M⋅LT-2 = ML/T2. I SI-systemet måles denne i den sammensatte enheten newton N definert som
På denne måten kan sammensatte enheter for mange andre størrelser finnes.
Omregninger
Alternativt kan man uttrykke denne maritime enheten ved den vanlige enheten km/h for hastighet som brukes ved bilkjøring på land. Da har man med en gang at 1 knop = 1,852 km/h. En bil med denne hastigheten ville kjøre svært langsomt.
Naturlige enheter
For å angi avstanden til et sted man skal reise til med bil, kan man for eksempel si at det tar fem timer. Da er det implisitt forstått at bilen kjører med en typisk hastighet på omtrent 70 km/h. Et tilsvarende eksempel er å måle avstander ved bruk av enheten lysår som sier hvor langt lyset forplanter seg i løpet av ett år, I praksis er det å måle avstander i samme enheter som brukes for tid. Alle hastigheter kan da angis i forhold til lyshastigheten og dermed bli dimensjonløse. Det betyr at lyshastigheten har verdien. Dette benyttes vanligvis i Einsteins relativitetsteori og er et eksempel på bruk av naturlige enheter for tid og lengde. Masseenergiloven E = mc2 vil da skrives som E = m som er noe enklere og viser samtidig at energi og masse har samme dimensjon.
Naturlige enheter er basert på fysiske konstanter i naturen. For eksempel er elektronets masse me  en naturlig enhet for å angi størrelsen av masse. Det er ofte et nyttig valg i atomfysikken, men ville vært lite praktisk i dagliglivet. Likedan kan man for kvantemekaniske beregninger benytte enheter der Plancks konstant. Når problemet som studeres også skal være i overensstemmelse med relativitetsteorien, velges vanligvis enheter der både  og. Slike enheter benyttes i elementærpartikkelfysikken og gir matematiske resultat ved formler som ser enklere ut.
Slettneset
Slettnes og Slettneset er navn på ulike nes og odder i Norge, herunder:
Bidragsfogd
En bidragsfogd er en offentlig tjenestemann som etter lov 9. desember 1955 tar seg av innkreving av underholdsbidrag m.m. Bidragsfogden plikter også etter barneloven av 1981 å finne opplysninger som skal ligge til grunn for fastsettelse av bidragene når barnets mor ikke er gift. Bidrag skulle også beregnes dersom barna var under kommunal omsorg. Idag er det som regel de kommunale trygdekontorene som fungerer som bidragsfogder.
Bidragsfogden sørget for innkreving av økonomiske bidrag til eneforsørger eller fraskilt ektefelle med barn. Bidraget er som oftest fastsatt av det offentlige, og utbetales til den av foreldrene som har hovedomsorgen. Den som betaler er bidragspliktig, den som mottar er bidragsberettiget. For inntil nylig var det så godt som uten unntak mor som var bidragsberettiget mens far var bidragspliktig.
Historie
Det ble tidlig lovbestemt at det skulle betales bidrag for barn født utenfor ekteskap eller ved skilsmisse. Så tidlig som 1. august 1821 kom den første bidragsloven "Lov, angaaende Underholdningspenge for Børn, som enten ere avlede udenfor Ægteskab, eller hvis Forældre ere separerede." Inndrivelsen kunne skje med trekk i lønn eller ved utpanting. Den 6. juli 1892 fikk vi "Lov om underholdsningsbidrag til Børn, hvis forældre ikke har indgaaet Ægteskap med hinanden." Innkreving for byenes vedkommende ble lagt til underfogderiet, senere kalt byfogden. Denne var underlagt amtmannen (fylkesmannen) og Justisdepartementet. I distriktene var det lensmannen som sørget for innkreving.
10. april 1915 fikk vi et sett nye lover som har fått fellesbetegnelsen De Castbergske barnelover som alle bærer i seg krav om at begge foreldre skal bidra til oppfostring av sine barn. I 1992 ble Bidragsfogden nedlagt og arbeidet med bidragsfastsettelse og regulering av bidrag ble altså overført til (NAV), og betalingsinnkrevingen til Statens innkrevingssentral.
Inntil 1992 var bidragsfogden under kommunal administrasjon. Etter den tid er saksbehandlingen overført til trygdeetaten, senere Arbeids- og velferdsforvaltningen (NAV). Statens innkrevingssentral er ansvarlig for regnskapsoppfølgingen og innkreving av utestående fordringer. Bidragsbetaling, de økonomiske forhold mellom et barns biologiske foreldre etter samlivsbrudd og det felles ansvaret foreldre generelt har overfor sine barn til de er voksne (18 år), reguleres av et helt sett av lover. Noen lover regulerer betalingsformer og beløp, andre hvilke forpliktelser foreldre har overfor barna og noen hvordan offentlige midler skal falle barna tilgode. Byarkivene kan oppbevare arkiver etter Bidragsfogden. Bidragssaker som er opprettet etter 1992 er statlige og avleveres Statsarkivene.
Marèges-demningen
Marèges-demningen er en demning med vannkraftverk i Frankrike. Den er anlagt nesten øverst i elva Dordogne. Byggingen av kraftverket og demningen startet i 1942 og var ferdig i 1953. Installert vannkrafteffekt er 146 MW, fordelt på 5 turbiner, hvorav 1 fra Dordogneelva og 4 fra for vannet fra La Diège-tunnelen. Årsproduksjonen av elektrisk kraft er om lag 310 GWh.
Demningen er en 89 meter høy buedam i betong som skaper et mindre reservoar i elven, hvor Val Beneyte vannkraftverk er tilknyttet også en annen demning over reservoaret – Chaumettes-demningen i den nordvestre, relativt store sideelva La Diège. Selve Marèges vannkraftverk får vann fra Marèges-demningen samt fra Neuvic-demningen i den lille sideelva Triouzoune.
Anlegget ligger i kommunen Liginiac, helt nord i departementet Cantal på grensen til Correze departement. Området er en del av Auvergne-Rhône-Alpes-regionen.
Ranger Baker 2
Baker 2 var en prøvesprengning av en atombombe gjennomført av USA under Operation Ranger. Detonasjonen ble utført på Frenchman Flat i Nevada 2. februar 1951. Bomben var på 8 kilotonn tilsvarende 33,5 terajoule.
Det forente solidaritets- og utviklingspartiet
Det forente solidaritets- og utviklingspartiet (burmesisk:, ofte forkortet UDSP fra engelsk: Union Solidarity and Development Party) er et politisk parti i Burma registrert 2. juni 2011. Partiet er en videreføring av «Den forente solidaritets- og utviklingsforeningen» (Union Solidarity and Development Association, USDA), opprettet av militærjuntaen SLORC 15. september 1993. I parlamentsvalget 7. november 2010, landets første valg på 20 år, fikk partiet mer enn 80 prosent av stemmene. Partiets kandidat, Thein Sein, ble innsatt som landets president 30. mars 2011.
Bystryjkanalen
Bystryjkanalen ukrainsk бистрий/bystryj, russisk быстрo/bystro, "rask", rumensk Canalul Bâstroe, engelsk Bystroe Canal, tysk Bystre-Kanal, er en kanal i den ukrainske delen av Donaudeltaet. Bystryjekanalen går fra Kilijaarmen ca. 7 kilometer sørøst for Vylkove og ut i Svartehavet.
Kanalen var åpen inntil 1959 og het da Nowo Stambulskoje Gyrlo (ukrainsk: Новостамбульское гирло), (Nye stambul deltaarm). Den ble gjenåpnet for skipstrafikk i 2004, men to år senere var den igjen stengt som følge av manglende mudringsarbeider
Det ukrainske ønsket om å gjenoppta bruken av kanalen er møtt med protester fra både Romania og det internasjonale samfunn. Kanalen løper gjennom donaudeltaet og det er hevdet at åpning av kanalen vil kunne føre til senking av vannspeilet, med påfølgende skade på flora og fauna. Den ukrainske regjeringen har på sin side anført at protestene er motivert av økonomiske interesser på rumensk side.
Halvard Hølleland
Halvard Hølleland (født 18. mars 1985 i Oslo) er en politiker for Arbeiderpartiet og skjønnlitterær forfatter.
Ved regjeringsskiftet 14. oktober 2021 ble Hølleland utnevnt til statssekretær i Kunnskapsdepartementet for kunnskapsminister Tonje Brenna, og fra 2. desember 2022 som statssekretær ved Statsministerens kontor for statsminister Jonas Gahr Støre.
Utdannelse
Hølleland har bachelorgrad i sammenliknende politikk fra Universitetet i Bergen og mastergrad i statsvitenskap fra Universitetet i Oslo. Masteroppgaven handlet om implementering av reformer i offentlig sektor.
Politisk virke
Fra 2001 til 2006 var Hølleland tillitsvalgt i Elevorganisasjonen og var leder fra 2005 til 2006. Han arbeidet i embetsverket i Kunnskapsdepartementet fra 2009 til daværende partisekretær Raymond Johansen hentet Hølleland til partikontoret til Arbeiderpartiet i 2015. Johansen tok med seg Hølleland til byrådet i Oslo kommune, først som byrådssekretær for Tone Tellevik Dahl, byråd for oppvekst og kunnskap fra 2015 til 2017 og byråd for eldre, helse og arbeid fra 2017 til 2019. I perioden 2019 til 2021 var Hølleland først pressesekretær og deretter stabssjef for byrådsleder Raymond Johansen. Hølleland hadde blant annet ansvaret for byrådslederens kommunikasjon under koronapandemien.
I 2018 hadde Hølleland et vikariat som politisk rådgiver for Arbeiderpartiets daværende nestleder Hadia Tajik.
Forfatterskap
I 2007 ga Hølleland ut fagboken På vei mot Kunnskapsløftet.
I 2020 debuterte han som skjønnlitterær forfatter med romanen Faste rammer som gjennomgående fikk god omtale. Boken ble fremhevet av NRK som en av de beste debutbøkene i 2020. Høllelands neste roman, Veien videre, kom i 2022 og fikk også god omtale.
Filip Gunnarsson
Filip «Greven» Gunnarsson (født 19 mai, 1991 i Karlstad) er en svensk tidligere bandy- og nåværende ishockeyspiller som spiller for Fredrikstadklubben Stjernen fra 2021-2022 sesongen. Men Gunnarsson er mest kjent for å ha spilte ni sesonger for den norske klubben.
Karriere
Han signerte for Skåre BK  i 2008, hvor han foruten et kort opphold i Bofors spilte én sesong.
I 2011 signerte Gunnarsson for Vienna Capitals i Østerrike, og etter én sesong der flyttet han tilbake til Sverige og Enköpings SK
I 2012 signerte Gunnarsson for. Han ble i klubben i ni sesonger, og er den utenlandske spilleren i Vålerenga med flest sesonger. Etter 2020-2021 sesongen byttet han klubb til Stjernen Hockey.
Bandy
Gunnarsson spilte også bandy for Boltic fra Färjestad. Han debuterte i svensk eliteserie som 14-åring og ble den nest yngste spiller. Han fikk spille bandy-VM.
Abe Cohen
Abraham Cohen (født 23. mars 1933 i Plymouth i Pennsylvania, død 8. mars 2001) var en guard i amerikansk fotball som spilte én sesong for Boston Patriots i American Football League (AFL). Han ble draftet av New York Giants i 26. runde av NFL Draft i 1955. Cohen spilte college football på University of Tennessee at Chattanooga. Cohen spilte også for Hamilton Tiger-Cats i Canadian Football League (CFL).
College
Cohen spilte for Chattanooga Moccasins fra 1954 til 1955. Han drev også med bryting for Moccasins og vant Southern Intercollegiate Wrestling Association-tittelen i vektklassen 190 pund i 1954. Cohen vanr deretter tittelen innen tungvekt i 1955 og 1956. Han ble innlemmet i UTC Athletics Hall of Fame i 1990.
Uddjaure
Uddjaure (samisk: Ujják) er en stor innsjø i Norrbottens län, blant Sveriges ti største innsjøer og den avrenner til Skellefteälven. Innsjøen har et flatemål på 249 km² og høyden over havflaten er 420 meter. Tettstedet Arjeplog ligger ved nordøstbredden av Uddjaure.
Morcar av Northumbria
Morcar (eller Morkere) av Northumbria (død etter 1087) var sønn av Ælfgar av Mercia, jarl av Mercia, bror av Edwin, jarl av Merica. Morcar var jarl av Northumbria fra 1065 til 1066 – kun et knapt år – da han på grunn av Vilhelm Erobrerens erobring av England ble avsatt og erstattet av normannere.
I 1065 gjorde befolkningen opprør mot den daværende jarlen, Toste Godwinson, grunnet hans harde lover og skatter. Toste ble erstattet av Morcar da han ikke en gang fikk støtte fra broren Harald Godwinson og deretter erklært lovløs. Toste slo seg da sammen med den norske kongen Harald Hardråde og var med på invasjonen av England i 1066 med den store norske flåten. Morcar og hans bror gikk i mot nordmennene med en hær og gikk på store tap i slaget ved Fulford.
I september da Morcar ble gjort oppmerksom på at hertug Vilhelm II av Normandie forberedte seg på å invadere England for å kreve den engelske tronen fra kong Harald Godwinson, ga Morcar sin troskapsed til normanneren. Harald Hardråde og Toste invaderte York, noen kilometer nord for Gate Fulford. For å hindre den norske invasjonen av England marsjerte Harald Godwinson nordover med hær fra London. Harald Hardråde og Toste Godwinson ble overfalt da de var uforberedt med en mindre hærstyrke. Både norskekongen og Toste ble drept i det tre dager lange slaget ved Stamford Bridge. Kun noen dager senere gikk Vilhelm II av Normandie i land ved Pevensey i Sussex. Harald Godwinson måtte øyeblikkelig marsjere 380 kilometer sørover i full fart for å møte den nye trusselen. De møtes den 14. oktober 1066. Med en teknologisk overlegen og ikke minst uthvilt hær vant Vilhelm slaget ved Hastings og Harald Godwinson ble drept.
Etter å ha forsøkt å sikre den engelske kronen for en angelsakser, en arving ønsket av den avdøde kongen Edvard Bekjenneren, måtte brødrene Morcar og Edwin underkaste seg Vilhelm, men mistet sine jarldømmer. De forsøkte seg med et opprør i nordlige England i 1068, men mislyktes totalt.
Selv om brødrene fikk tilgivelse, forsøkte Edwin på nytt å gjenreise et walisisk opprør mot normannerne. I 1071 gikk Morcar sammen med Hereward the Wake i et nytt desperat opprør mot Vilhelm Erobreren på øya Ely. Opprøret var dømt til å mislykkes. Mens Hereward unnslapp med noen tilhengere inn i de ville og utilgjengelige våtområdene, ble Morcar tatt til fange og satt i fangenskap hvor han senere døde.
Demografi
Demografi (gresk δημογραφία, sammensatt av δήμος, démos = «folk», γραφή, graphé = «(be)skrive», etablert siden 1880) er den vitenskapelige betegnelsen på befolkningslære, hvilket er en (statistisk) beskrivelse av (utviklingen i) en befolkning. Som en generell vitenskap analyseres enhver form for dynamisk levende befolkning; det vil si befolkningens tilstand eller sammensetning, om den endres over tid eller rom. Demografi omfatter studiet av størrelse, struktur, og spredning av befolkninger, og romlige eller midlertidige endringer som reaksjon på fødsel, migrasjon, aldring og død. Basert på demografisk forskning av jorden, kan jordens befolkning opp til år 2050 og 2100 bli beregnet av demografisk forskere.
Demografisk analyse kan dekke hele samfunn eller grupper definert av kriterier som utdannelse, nasjonalitet, religion, og etnisitet. Akademiske institusjoner behandler vanligvis demografi som en del av sosiologi, men det finnes en rekke uavhengige demografiske avdelinger.
Formell demografi begrenser forskningsområdet til måling av befolkningsprosesser, men et bredere felt innenfor sosial demografi (eller sosiodemografi) analyserer forholdet mellom økonomiske, sosiale, kulturelle, og biologiske prosesser som påvirker en befolkning.
Georgiske jøder
Georgiske jøder stammer fra landet Georgia i Transkaukasus og kan spore deres innvandring til landet i løpet av det babylonske fangenskapet på 500-tallet f.Kr. Det redegjør ikke den omfattende andelen askenasiske jøder som stammer fra andre land i Øst-Europa.
Georgiske jøder har tradisjonelt levd adskilt, ikke bare fra det omliggende georgiske folket, men også fra askenasiske jøder i Tbilisi som hadde noe forskjellig religiøs praksis og språk. Jødene mistet tidlig sitt eget språk, unntatt i religiøse ritualer, og de tilpasset seg helt georgisk språk og kultur. Jødisk isolasjon har blitt bevart i gjennom mange århundrer ved forfølgelser og restriksjoner, eksempelvis var det forbudt for jøder å gifte seg med georgiere. Religion har derfor vært en sentral del av det sosiale livet til georgiske jøder. Likevel har jødene i Georgia levd relativt trygt i århundrenes løp sammenlignet med den skjebne som andre jødiske samfunn i verden har bittert erfart.
Demografi
Befolkningsbeskrivelse
Befolkningsbeskrivelse bygger i en stor grad på oppgaver innen befolkningsstatistikken. En god befolkningsbeskrivelse sammenfatter mye informasjon og materiale i et begrenset antall tabeller. Fagkunsten er derfor å trekke ut de riktige tallene som belyser en befolknings karakteristiske trekk.
Georgiske jøder
Kilder
Svært lite er kjent om historien til jødene i Georgia. Fram til 1700-tallet eksisterte det kun sparsommelig med informasjon basert på muntlige fortellinger og sagn, en del tekstlige redegjørelser og reisebeskrivelser, foruten også knapt med arkeologiske bevis. Fra 1700-tallet har mer kommet til ved offisielle dokumenter bevart i kirker og klostre.
På 1800-tallet kunne kunnskapen utvides med dokumenter fra russiske myndigheter samtidig som russiske jøder begynte å vise interesse for andre jøder spredt over Kaukasus, blant annet dro den jødiske reisende Joseph Tcherny over hele Georgia på 1860- og 1870-tallet. Metodiske undersøkelser begynte på 1930-tallet av forskere ved det historiske og etnografiske museum i Tbilisi, David Baazovs Museum for historien til jødene i Georgia, opprettet i 1928. Museet var oppkalt etter David Baazov, en georgisk jøde som var en kjent historisk figur med utdannelse i jødisk filosofi og historie.
Demografi
Tilstandsbeskrivelse
En tilstandsbeskrivelse er beskrivelsen av hva som gjelder på et bestemt tidspunkt, f.eks. 1. januar 1988. Ut ifra befolkningsstatistikken kan det da avleses at Norge hadde 4 220 686 innbyggere, og det kan man oppfatte som beholdningsstørrelse.
Kristin Normand
Normand vant en olympisk bronsemedalje i synkronsvømming under Sommer-OL 1996 i Atlanta. Hun var med på det canadiske laget som kom på tredjeplass i lagkonkurransen bak Russland og Japan. De andre på laget var Lyne Beaumont, Erin Chan, Cathrine Garceau, Fanny Létourneau, Claire Carver-Dias, Jacinthe Taillon, Reidun Tatham og Jessica Chase.
Demografi
Tilstandsbeskrivelse
Middelfolkemengde er gjennomsnittet av en folkemengde ved årets begynnelse og ved årets slutt. Middelfolkemengden brukes ved beregning av rater. Eksempel: Kommune X har 9500 innbyggere ved årets begynnelse og 9700 innbyggere ved årets slutt. Middelfolkemengden er da 9600. Fødselsraten kan beregnes ved å dele antall levendefødte i løpet av året på middelfolkemengden.
Georgiske jøder
Opprinnelse
Georgisktalende jøder er et av de eldste overlevende jødiske samfunnene i verden. De georgiske jødene har rundt regnet en historie på 2 600 år i området. Opprinnelsen deres, også kjent som gurjim eller kartveli ebraelebi, er uklar. Muntlig tradisjon, formidlet fra generasjon til generasjon, tilskriver deres opprinnelse til Israels ti forsvunne stammer som ble sendt i landflyktighet i Babylon. Denne tradisjonen blir delt av jødene i Dagestan og Kurdistan. Denne forestillingen om at de første georgiske jøder tok seg til sørlige Georgia etter Nebukadnesar IIs erobring av Jerusalem i år 586 f.Kr. og landflyktigheten i Babylon. Dette støttes av Leonti Mrovelis historiske redegjørelse fra middelalderen som sier:
En annen versjon som Mroveli har gitt var jødenes bosetning i Georgia skjedde under den romerske perioden under keiser Vespasian. Han skrev at jødene levde i Georgia lenge før 100-tallet e.Kr. I henhold til Mroveli:
Oldtidens georgiske historiekrønike, Kartlikonvensjonen, er den eldste og enste georgiske kilde som omhandler historien til det jødiske samfunnet i Georgia. Krøniken beskriver en versjon ganske lik den som ble gitt flere århundrer senere av Leonti Mroveli, men perioden for da jødene kom til Georgia er blitt tilskrevet Aleksander den store:
Georgiske kilder viser også til ankomsten av de første jøder til vestlige Georgia som kom fra Det bysantinske riket i løpet av 500-tallet e.Kr. Bortimot 3000 jøder flyktet til østlige Georgia, som på den tiden var kontrollert av perserne, for å unnslippe harde forfølgelser fra bysantinerne. Eksistensen av jøder i disse områdene i løpet av denne perioden er støttet av arkeologiske bevis som viser at jøder bodde i Mtskheta, den gamle hovedstaden til den østgeorgiske staten Iberia-Kartli eller Kaukasisk Iberia.
I henhold til også georgisk hagiografi eksisterte jødiske samfunn i Georgia på 100-tallet. Det ble hevdet at en georgisk jøde ved navn Elias hadde vært i Jerusalem i løpet av korsfestelsen og brakte med seg Jesus' kappe med seg tilbake til Georgia. Han skal ha skaffet seg den fra en romersk soldat ved Golgata.
Jødene snakket først georgisk i tillegg til hebraisk og senere utviklet jødiske handelsmenn en dialekt kalt qivruli, eller jødegeorgisk som omfattet et antall hebraiske ord.
I løpet av den andre halvparten av 600-tallet erobret muslimene omfattende deler av det som i dag er Georgia. Disse områdene ble en provins under et arabisk kalif. Arabiske emirer hersket over den georgiske hovedstaden Tbilisi og de omliggende områdene i rundt 500 år, det vil si fram til 1122.
Middelalderen
Det eksisterer ikke mye dokumentasjon om georgiske jøder under den muslimske herredømmet. På slutten av 800-tallet grunnla Abu-Imran Musa al-Za'farani (senere kjent som Abu-Imran al-Tiflisi) en jødisk karaittisk sekt kalt for tiflis ("tiflisittere") som varte i mer enn 300 år. Sekten avvek fra halakhá, jødisk lov, i sine ekteskapskikker og kasjrut, spiseregler, men de representerte ikke det store flertallet av georgiske jøder som opprettholdt tradisjonell jødedom samtidig som de hadde sterke religiøse bånd til Bagdad og andre jøder i Iran.
Mongolene invaderte Georgia i 1236, noe som fikk mange av jødene i østlige og sørlige Georgia til flytte til den vestlige region som hadde forblitt uavhengig. Der dannet de små samfunn langs kysten av Svartehavet inntil fattigdom tvang dem inn i livegenskap. På 1400- og 1500-tallet forverret deres situasjon seg grunnet stadige militære konflikter og invasjoner fra Timur Lenk, Det osmanske rike og muslimske Persia. Ved slutten av 1400-tallet hadde Georgia fragmentert til 3 adskilte kongedømmer og fem føydale områder. Jødenes status var bestemt av deres plass i det føydale system i Georgia i middelalderen og fram til midten av 1800-tallet. Generelt tilhørte jødene en klasse livegne, kamani, de som hadde en herre. Disse var bønder, håndverkere og småkjøpmenn. Jødiske livegne, som alle andre, var inndelt i ulike typer, hver med særskilt økonomisk status, rettigheter, plikter og grader av avhengighet til sin herre. Systemet var ikke diskriminerende i den forstand at også noen jøder var herrer, også over kristne livegne. Jødiske leilendinger var eiendom som ble solgt fra den herre til andre, både enkeltvis som individer og hele familier. De jødiske samfunnene ble slitt i stykker og jødisk levevis ble bortimot umulig å opprettholde. Isolasjon og mangel på et religiøst sentrum førte til en nedgang og forvitring av jødisk kunnskap.
En bortimot endeløs rekke av kriger og opprør preget slutten av 1700- og tidlig på 1800-tallet, og etterlot regionen herjet og uttynnet. Jødisk eiendom ble ofte konfiskert og jødene ble tvunget til å søke beskyttelse hos lokale føydale herre. Istedenfor å finne trygghet ble de ytterligere underkastet trelldom av disse herre. Leilendingen, også den jødiske, ble delt i tre kategorier i henhold georgisk lov: kongens leilendinger, føydale leilendinger og den kristne kirkens leilendinger.
Demografi
Tilstandsbeskrivelse
Befolkningsstatistikk kan også inneholde flere opplysninger enn de rent demografiske. Med andre ord er det mulig å koble disse statistikkene med annen statistikk og finne ut av andre forhold, som f.ek.s en befolknings utdanningsnivå, fordeling i næringslivet, trostilkytning og standarden på husværet de bor i, osv., men dette er mer økonomiske og sosiologiske opplysninger, enn demografiske.
Georgiske jøder
Middelalderen
I løpet av denne perioden skjedde store utvandringer av jøder, enten frivillig eller tvunget. På 1400- og 1500-tallet dro et stort antall jøder til Krim i håp om et bedre liv, og mange jøder i denne regionen er fortsatt av georgisk avstamning. På 1600- og 1700-tallet ble titusener av jøder og ikkejødiske georgier tvunget til flytte til Persia av muslimske undertrykkere.
Demografi
Tilstandsbeskrivelse
I mange land består befolkningen av forskjellige raser og etniske grupper, hvor det kan være av stor interesse å fremskaffe opplysninger om hver gruppe for seg. F.eks. finnes den samiske befolkningen i Norge, men også på grunn av økt innvandring til Norge kan det være interessant å fremskaffe opplysninger om de enkelte innvandringsgruppene.
Georgiske jøder
Annektering til Tsar-Russland
I 1801 annekterte Det russiske keiserdømmet den østlige delen av Georgia. Kongens livegne ble underlagt tsaren og forpliktet til å betale skatt. I 1835 var det 1363 jøder med 113 karaitter som bodde i byen Kutais (Kutaisi) og dens omgivelser: 1043 i Gori, 623 i Akhaltsikhe, og 61 in Tiflis (Tbilisi). Den totale jødiske befolkningen i Georgia og regionen bortenfor Kaukasus var på 12 234.
I 1864–1871 avviklet de russiske myndighetene livegenskapet, og tidligere jødiske livegne flyttet til byer og landsbyer hvor frie jøder allerede var bosatt. Til sist kunne de georgiske jødene utvikle sine jødiske samfunn. Hver gruppe flyttet sammen til de samme byer og etablerte deres respektive synagoger. De besto vanligvis av et antall innenfor utvidete familiegrupper som strakte seg over tre eller fire generasjoner. Hvert samfunn hadde en gabbai som tjente som rabbiner, sjeḥitá (rituell slakter), og mohel (omskjærer), og førte tilsyn med religiøse og samfunnsmessige behov. Disse små samfunnene utviklet seg til jødiske kvarter innenfor deres særskilte byer.
På begynnelsen av 1800-tallet ble askenasiske jøder fra Russland tvunget til å flytte til Georgia av den russiske regjering. Askenasiske jøder og georgiske jøder begynte å etablere kontakt med hverandre, men forholdet var anstrengt. Georgiske jøder så på askenasierne som gudløse og sekulære mens askenasierne generelt så ned på georgiske jøder.
Sionismen ble sak som forente de to gruppene. Askenasiske jøder gikk inn i sionistiske organisasjoner og spredte sionismens ideer til georgiske jødiske samfunnene. I 1897 var den første sionistiske organisasjonen etablert i Tbilisi. Den 20. august 1901 ble Første kongress for jøder i Kaukasus holdt i Tbilisi. Rabbiner David Baazov ledet den georgiske sionismen på slutten av 1800-tallet og tidlig på 1900-tallet. I 1903 deltok Baazov ved Sjette sionistkongress i Basel i Sveits. I 1918 ble Den alljødiske kongress holdt i Tbilisi og omfattet representanter fra hver georgisk og russisk jødisk samfunn i landet.
Fra 1863 begynte grupper av jøder å gjøre aliyah, det vil sin innvandring til Israels land, hovedsakelig av religiøse årsaker. Ved 1916 levde det 439 georgiske jøder i Israel, hovedsakelig i Jerusalem i nærheten av Damaskusporten. Mange av de som kom fra Georgia var fattige og livnærte seg innenfor frakt og transport mens mer velstående georgiske jøder levde av finans og salg av tepper.